**นวัตกรรมส่งเสริมการใช้ยาอย่างสมเหตุผลในโรคระบบทางเดินหายใจส่วนบน (คออักเสบ)**

**ชื่อผลงาน** : **คันฉ่อง ส่องคอ ออเจ้า (Self sore-throat** **screening.)**

**ผู้รับผิดชอบ** : นางสาวธนพร สุมงคล พยาบาลวิชาชีพปฏิบัติการ

**หลักการและเหตุผล** : สถานการณ์การใช้ยปฏิชีวนะในปัจจุบัน จากข้อมูลขององค์การอนามัยโลกระบุว่า ทั่วโลกมีการใช้ยาอย่างไม่เหมาะสมถึงร้อยละ 50 และในปี 2557 ประเทศไทยมีการป่วยจากเชื้อดื้อยาถึง 88,000 ครั้ง เกิดค่าใช้จ่ายในการรักษาพยาบาลที่สูงขึ้น และทำให้ผู้ป่วยส่วนหนึ่งเสียชีวิต รัฐบาลตระหนักถึงปัญหาการใช้ยาในประเทศที่มีมูลค่าการใช้ปีละกว่าแสนล้านบาท จึงมีแผนยุทธศาสตร์การพัฒนาระบบยาแห่งชาติ เพื่อให้การใช้ยาในประเทศมีประสิทธิภาพ ประชาชนปลอดภัย และคุ้มค่ากับงบประมาณของประเทศ ด้วยยุทธศาสตร์การทำงาน 5 ด้าน คือ การเข้าถึงยา การใช้ยาอย่างสมเหตุผล การพัฒนาระบบการควบคุมยา และการสร้างเสริมกลไกการประสานเชื่อมโยงและยุทธศาสตร์การพัฒนาระบบยาแห่งชาติ

สำหรับในยุทธศาสตร์การใช้ยาอย่างสมเหตุสมผล ได้สั่งการให้โรงพยาบาลในสังกัดทุกแห่ง ทุกระดับ เร่งรัดดำเนินการ เพื่อความปลอดภัยของผู้ป่วย โดยตั้งเป้า ระหว่างปี 2560-2564 จะลดปริมาณการใช้ยาปฏิชีวนะลงร้อยละ 20 ลดการเจ็บป่วยจากเชื้อดื้อยาร้อยละ 50 และลดค่าใช้จ่ายด้านยาที่ไม่เหมาะสม คาดว่าจะช่วยประเทศชาติประหยัดงบประมาณจากการใช้ยาที่ไม่จำเป็นให้ได้มากที่สุด อย่างน้อยปีละ 10,000 ล้านบาท

จากสถานการณ์ข้างต้น ทางรพ.สต.หนองหินจึงได้ทำการประมวลผลตัวชี้วัดเรื่องการใช้ปฏิชีวนะในโรคติดเชื้อที่ระบบทางเดินหายใจช่วงบน(URI)และหลอดลมอักเสบเฉียบพลันในผู้ป่วยนอก พบว่าผลการดำเนินงานของปี2560 ได้ร้อยละ 25.12 ซึ่งไม่ผ่านเกณฑ์ที่กระทรวงตั้งไว้คือ น้อยกว่าร้อยละ 20

และจากการสำรวจข้อมูลพบว่า ประชาชนในพื้นที่ติดการใช้ยาปฏิชีวนะ โดยมีความเชื่อว่า เมื่อมีอาการไอ เจ็บคอ จะต้องได้รับยาปฏิชีวนะทุกครั้งจึงจะหายจากอาการเจ็บป่วย และเจ้าหน้าที่สาธารณสุขบางส่วนยังขาดความรู้ ความเข้าใจและความตระหนักในการวินิจฉัยโรคและสั่งจ่ายยาอย่างสมเหตุผล (RDU)

ด้วยเหตุผลดังกล่าว จึงได้จัดทำนวัตกรรม คันฉ่อง ส่องคอ ออเจ้า (Self sore-throat screening.)

เพื่อเป็นสื่อช่วยสร้างความรู้ ความเข้าใจให้กับประชาชนและเจ้าหน้าที่ ให้เข้าใจถึงพยาธิสรีรภาพของโรคคออักเสบได้ง่ายขึ้น ว่าเจ็บแบบใดเกิดจากเชื้อไวรัสไม่ต้องใช้ยาปฏิชีวนะ และแบบใดที่จำเป็นต้องพบเจ้าหน้าที่สาธารณสุขเพื่อประเมินอาการติดเชื้อ ซึ่งจะช่วยลดการใช้ยาปฏิชีวนะโดยไม่จำเป็นลงได้

**วัตถุประสงค์**

1. เพื่อให้ผู้มารับบริการเกิดความรู้ ความเข้าใจที่ถูกต้องเกี่ยวกับการใช้ยาปฏิชีวนะในโรคติดเชื้อที่ระบบการหายใจช่วงบน
2. เกิดการใช้ยาอย่างสมเหตุ ลดปริมาณการสั่งจ่ายยาปฏิชีวนะในโรคที่ไม่สมเหตุผล

**กลุ่มเป้าหมาย**

ผู้มารับบริการด้วยอาการ ไข้ เจ็บคอ ที่ รพ.สต.หนองหิน

**ระยะเวลาดำเนินการ**

มีนาคม 2561 - พฤษภาคม 2561

**วิธีการดำเนินงาน**

1. ประชุมชี้แจงเจ้าหน้าที่ในหน่วยงานเพื่อทราบข้อมูล
2. ศึกษาผลของงานวิจัยหรือนวัตกรรมที่เกี่ยวข้องและคล้ายคลึงกัน
3. ออกแบบรูปแบบนวัตกรรม เลือกใช้วัสดุที่หาง่าย ราคาไม่แพง และสามารถนำอุปกรณ์ในบ้านมาประยุกต์ใช้ได้
4. นำ“คันฉ่อง ส่องคอ ออเจ้า (Self sore-throat screening.)”ต้นแบบไปประชาสัมพันธ์เชิญชวนให้ผู้มารับบริการที่ รพ.สต.ทดลองใช้ระหว่างรอรับบริการ โดยผ่านกระบวนการฝึกใช้กับเจ้าหน้าที่ ณ จุดซักประวัติ
5. ประเมินผลการใช้นวัตกรรม โดยแบบสอบถามความพึงพอใจ จากผู้รับบริการและผู้ให้บริการ และจำนวนการสั่งใช้ยาปฏิชีวนะในโรคติดเชื้อระบบทางเดินหายใจส่วนบน

**ขั้นตอนการจัดทำ “**คันฉ่อง ส่องคอ ออเจ้า (Self sore-throat screening.)**”**

**รูปภาพประกอบด้วย ในอาคาร, คอมพิวเตอร์, ผนัง, โต๊ะ

คำอธิบายที่สร้างขึ้นโดยมีความน่าเชื่อถือสูงมาก**

**อุปกรณ์ประกอบ** คันฉ่อง ส่องคอ ออเจ้า (Self sore-throat screening.)

* 1. กระจกเงาแบบปรับองศาได้ 20 บาท
  2. ไฟฉายแสงขาว 20 บาท
  3. แผ่นป้ายไม้อัด 20 บาท
  4. โซ่ขนาดเล็กสำหรับคล้องไฟฉายไว้กับฐาน 20 บาท
  5. กล่องสำหรับใส่ไฟฉาย 20 บาท
  6. ภาพประกอบแสดงอาการ คออักเสบจากการติดเชื้อไวรัส (ด้านขวามือ ที่ระบุว่า "เจ็บคอเพราะไวรัส"ซึ่งไม่ ต้องใช้ยาปฏิชีวนะ) คออักเสบชนิดที่เกิดจากติดเชื้อแบคทีเรีย (ด้านซ้ายมือ ที่ระบุว่า "เจ็บคอเพราะแบคทีเรีย" ซึ่งต้องใช้ยาปฏิชีวนะ)  5 บาท
  7. กาวร้อนสำหรับยึดติดส่วนประกอบที่เป็นไม้29 บาท

รวมเป็นเงิน 134 บาท

2.วิธีการใช้งาน “คันฉ่อง ส่องคอ ออเจ้า (Self sore-throat screening.)”

2.1. ผู้รับบริการนั่งหรือยืนหันหน้าเข้าหา “คันฉ่อง ส่องคอ ออเจ้า (Self sore-throat screening.)” โดยปรับระดับของกระจกให้ได้องศาพอดีกับริมฝีปาก

2.2. ผู้รับบริการอ้าปากให้กว้าง โดยไม่ต้องกระดกลิ้นขึ้น ในกรณีที่ไม่สามารถงดเว้นการกระดกลิ้นได้ สามารถใช้ไม้กดลิ้นช่วยได้ เพื่อให้มองเห็นคอได้ชัดเจนขึ้น

2.3. เปิดไฟฉายแล้วนำไฟฉายส่องเข้าไปในปาก มองดูบริเวณ ลำคอ ลิ้นไก่ ต่อมทอนซิลทั้ง 2 ข้าง และลิ้น ให้ทั่ว

2.4. เปรียบเทียบอาการที่ตนเองเป็นกับภาพประกอบที่อยู่ด้านล่างกระจก

 รูปภาพประกอบด้วย บุคคล, โต๊ะ, นั่ง, ในอาคาร

คำอธิบายที่สร้างขึ้นโดยมีความน่าเชื่อถือสูงมาก

**ภาพประกอบ** สาธิตวิธีการใช้ คันฉ่อง ส่องคอ ออเจ้า (Self sore-throat screening.)

**สรุปผลการใช้ยาปฏิชีวนะในรพ.สต.**

|  |  |  |  |  |  |  |
| --- | --- | --- | --- | --- | --- | --- |
| รายการยาปฏิชีวินะ | จำนวนครั้งที่จ่าย | | จำนวนหน่วยรวม | | มูลค่า | |
| ปีงบประมาณ 2560 | ปีงบประมาณ 2561 | ปีงบประมาณ 2560 | ปีงบประมาณ 2561 | ปีงบประมาณ 2560 | ปีงบประมาณ 2561 |
| Amoxicillin 250 mg. | 75 | 45 | 1,125 | 875 | 1,687.50 | 1,312 |
| Amoxicillin 500 mg. | 704 | 336 | 6,687 | 6536 | 13,356 | 13,072 |
| Amoxicillin Syrup 125mg./5ml | 221 | 187 | 310 | 258 | 4,650 | 3,870 |
| รวม | 1,000 | 568 | 8,122 | 7,669 | 19,693.50 | 18,254 |

รายงานระหว่างวันที่ 1ต.ค.2559 – 11 เม.ย.2560 และ 1ต.ค.2560 – 11 เม.ย.2561

**ร้อยละการใช้ยาปฏิชีวนะในโรคติดเชื้อที่ระบบการหายใจช่วงบนและหลอดลมอักเสบเฉียบพลันในผู้ป่วยนอก ระดับ รพ.สต.(RI - PCU)**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| หน่วยบริการ | รวมทั้งปีงบประมาณ | | | ไตรมาส 1 | | | ไตรมาส 2 | | | ไตรมาส 3 | | | ไตรมาส 4 | | |
| B | A | ร้อยละ | B | A | ร้อยละ | B | A | ร้อยละ | B | A | ร้อยละ | B | A | ร้อยละ |
| รพ.สต.หนองหิน 2560 | 2,066 | 519 | 25.1 | 552 | 126 | 22.8 | 673 | 206 | 30.6 | 369 | 101 | 27.4 | 472 | 86 | 18.2 |
| รพ.สต.หนองหิน 2561 | 929 | 106 | 11.4 | 354 | 44 | 12.4 | 531 | 58 | 10.9 | 44 | 4 | 9.09 | 0 | 0 | 0 |

B หมายถึง จำนวนครั้งการมารับบริการผู้ป่วยนอกของผู้ป่วยโรคติดเชื้อที่ระบบการหายใจช่วงบนและหลอดลมอักเสบเฉียบพลัน   
A หมายถึง จำนวนครั้งการมารับบริการผู้ป่วยนอกของผู้ป่วยโรคติดเชื้อที่ระบบการหายใจช่วงบนและหลอดลมอักเสบเฉียบพลัน ที่ได้รับยาปฏิชีวนะ

**แบบประเมินความพึงพอใจผู้ใช้นวัตกรรม “คันฉ่อง ส่องคอ ออเจ้า (Self sore-throat screening.)”**

**โรงพยาบาลส่งเสริมสุขภาพตำบลหนองหิน**

**คำชี้แจง** การสำรวจข้อมูลนี้เป็นส่วนหนึ่งของการพัฒนานวัตกรรม โปรดแสดงความคิดเห็นเกี่ยวกับนวัตกรรม อันจะนำผลไปใช้เป็นแนวทางในการพัฒนาการบริการให้ก้าวหน้า และเป็นประโยชน์แก่ผู้รับบริการมากยิ่งขึ้น

**ตอนที่ 1** เป็นการสอบถามข้อมูลในด้านสถานภาพของผู้กรอกแบบสำรวจ

**ตอนที่ 2** เป็นแบบสอบถามความพึงพอใจต่อนวตักรรมการให้บริการ

**เพศ** O ชาย O หญิง

**อายุ** ..............**ปี** **อาชีพ**........................................................ **การศึกษา** ......................................................

**อาการที่มารับบริการ**...................................................................................................................................

โปรดใส่เครื่องหมาย ✓ ในช่องที่ตรงกับความเห็นของท่าน

|  |  |  |  |  |  |
| --- | --- | --- | --- | --- | --- |
| **ประเด็นความพึงพอใจ** | **ระดับความพึงพอใจ** | | | | |
| **5 มากที่สุด** | **4 มาก** | **3 ปานกลาง** | **2 น้อย** | **1 น้อยที่สุด** |
| 1. มีความเหมาะสม ใช้งานได้ง่าย ไม่ซับซ้อน |  |  |  |  |  |
| 1. ช่วยสร้างความเข้าใจเกี่ยวกับอาการเจ็บคอจากเชื้อไวรัสและแบคทีเรียได้ |  |  |  |  |  |
| 1. ช่วยทำให้ท่านแยกอาการเจ็บคอจากเชื้อไวรัสและแบคทีเรียได้ |  |  |  |  |  |
| ท่านสามารถนำเครื่องใช้ที่มีในบ้านมาประดิษฐ์เป็นนวัตกรรม“คันฉ่อง ส่องคอ ออเจ้า (Self sore-throat screening.)”นี้ได้ |  |  |  |  |  |
| นวัตกรรม“คันฉ่อง ส่องคอ ออเจ้า (Self sore-throat screening.)”สามารถช่วยให้ท่านลดการใช้ยาปฏิชีวนะได้จริง |  |  |  |  |  |

**ข้อเสนอแนะ**............................................................................................................................................................................................

............................................................................................................................................................................................

............................................................................................................................................................................................

**แบบสรุปผลสำรวจความพึงพอใจ**

**ผู้ใช้นวัตกรรม “คันฉ่อง ส่องคอ ออเจ้า (Self sore-throat screening.)”**

โรงพยาบาลส่งเสริมสุขภาพตำบลหนองหิน อำเภอหนองกุงศรี จังหวัดกาฬสินธุ์

วัน / เดือน / ปี ที่สำรวจ..... 1 - 11 เมษายน 2561

|  |  |  |  |  |  |  |
| --- | --- | --- | --- | --- | --- | --- |
| **ประเด็นความพึงพอใจ** | **ระดับความพึงพอใจ** | | | | | |
| **5 มากที่สุด** | **4 มาก** | **3 ปานกลาง** | **2 น้อย** | **1 น้อยที่สุด** | **เฉลี่ย** |
| 1.มีความเหมาะสม ใช้งานได้ง่าย ไม่ซับซ้อน | 15 | 12 | 3 |  |  | 17.6 |
| 2.ช่วยสร้างความเข้าใจเกี่ยวกับอาการเจ็บคอจากเชื้อไวรัสและแบคทีเรียได้ | 10 | 18 | 2 |  |  | 17.06 |
| 3.ช่วยทำให้ท่านแยกอาการเจ็บคอจากเชื้อไวรัสและแบคทีเรียได้ | 12 | 16 | 2 |  |  | 17.33 |
| 4.ท่านสามารถนำเครื่องใช้ที่มีในบ้านมาประดิษฐ์เป็นนวัตกรรม“คันฉ่อง ส่องคอ ออเจ้า (Self sore-throat screening.)”นี้ได้ | 17 | 13 |  |  |  | 18.26 |
| 5.นวัตกรรม“คันฉ่อง ส่องคอ ออเจ้า (Self sore-throat screening.)”สามารถช่วยให้ท่านลดการใช้ยาปฏิชีวนะได้จริง | 9 | 20 | 1 |  |  | 17.06 |
| รวมคะแนนความพึงพอใจ | 315 | 316 | 24 | 0 | 0 | 87.33 |

หมายเหตุ

ร้อยละของความพึงพอใจ = ผลรวมคะแนนความพึงพอใจที่ได้จากการประเมินทั้งหมด X 100

คะแนนเต็มของแบบสอบถาม X จำนวนผู้ตอบแบบสอบถาม